**Písomná dohoda o poukázaní a prevode podielu zo zaplatenej dane z príjmov za rok 2017 v prospech ďalšieho združenia**

**na základe § 50, ods. 10 zákona č. 595/2003 Z. z. o dani z príjmu.**

Prijímateľ podielu zo zaplatenej dane z príjmov za rok 2017:

***Občianske združenie FIYO, Hany Meličkovej 24, 841 05 Bratislava, IČO: 30802211,***

***právna forma: Občianske združenie, číslo účtu: SK69 8330 0000 0020 0087 4305, (ďalej len „Združenie FIYO“)***

Poberateľ podielu zo zaplatenej dane z príjmov za rok 2017:

***Združenie rodičov a zástupcov žiakov na Základnej škole Alexandra Dubčeka, občianske združenie, Majerníkova 62, 841 05 Bratislava, IČO: 42352941, právna forma: Občianske združenie, číslo účtu SK92 7500 0000 0040 1977 5875, (ďalej len „Združenie rodičov“)***

uzatvárajú medzi sebou písomnú dohodu, ktorej obsahom je prijímanie finančných prostriedkov z podielu zo zaplatenej dane z príjmov za rok 2017 získaných pre prijímateľa od daňovníkov prislúchajúcich poberateľovi a prevod finančných prostriedkov z podielu zo zaplatenej dane z príjmov za rok 2017 za dohodnutých podmienok.

**Definície na účel písomnej dohody:**

Prijímateľ: Združenie, ktoré je registrované v Komore notárov Slovenskej republiky na prijímanie podielu zo zaplatenej dane z príjmov za rok 2017.

Poberateľ: Združenie, ktoré nie je registrované v Komore notárov Slovenskej republiky na prijímanie podielu zo zaplatenej dane z príjmov za rok 2017.

Daňovník: Osoba, ktorá má záujem poukázať finančné prostriedky len pre účely využitia poberateľa, napriek tomu, že ich poukáže pre prijímateľa*.*

Príjem: Suma zo zaplatenej dane z príjmov za rok 2017 daňovníkom, ktorý má záujem poukázať finančné prostriedky len pre účely využitia poberateľa a poukáže ich prijímateľovi.

Účel využitia: Preukázaný príjem len pre potreby poberateľa podľa predmetu činnosti.

Spôsob preukázania: Porovnanie údajov obdržaných z Daňového úradu pre prijímateľa a údajov na čestných prehláseniach obdržaných pre poberateľa.

Čestné prehlásenie: Dokument vystavený daňovníkom, ktorý poukáže podiel zo zaplatenej dane za rok 2017 prijímateľovi s výhradným určením pre potreby poberateľa. Minimálny rozsah údajov v čestnom prehlásení: Meno osoby a trvalý pobyt/ Názov organizácie a sídlo, ktorá poukáže podiel zo zaplatenej dane prijímateľovi pre potreby poberateľa, výšku poukázanej sumy, určenie pre potreby poberateľa, miesto, dátum a podpis daňovníka.

Dohodnuté podmienky: Poberateľ obdrží od prijímateľa finančné len tie prostriedky z podielu zo zaplatenej dane z príjmov za rok 2017, ktoré jednoznačne preukážu zhodu údajov na základe porovnania údajov z Daňového úradu (Meno Priezvisko / Názov organizácie a trvalý pobyt/sídlo) a údajov v čestnom prehlásení (Meno Priezvisko / Názov organizácie a trvalý pobyt/sídlo). Výšku finančných prostriedkov preukáže výhradne čestné prehlásenie. Výsledná celková suma, ktorú obdrží poberateľ od príjemcu je súčtom čiastkových súm z podielu zo zaplatenej dane za rok 2017 od jednotlivých daňovníkov. Prijímateľ umožní čerpanie poberateľovi na nárokovateľný podiel dane pre jeho potreby najneskôr od 31.3.2019. Poberateľ najneskôr do 31.12.2019 predloží prijímateľovi účtovné doklady. Dohoda je podpísaná po vzájomnom prečítaní a porozumení uvedeného obsahu.

V Bratislave dňa 11.3.2018

Občianske združenie FIYO Združenie rodičov a zástupcov žiakov na Základnej škole Alexandra Dubčeka, občianske združenie

Bc. Lukáš Sabo Ing. Martin Gabaj

Písomná dohoda je vystavená v 2 vyhotoveniach.